OpenLLM-France/wikimedia huggingface dataset:
# Saturn ION

El Saturn ION és un cotxe de tipus compact fabricat per Saturn, una marca de General Motors, a la planta de Spring Hill, Tennessee els anys 2003 a 2007. El ION va substituir al Sèrie S i, malgrat que va dissenyar-se el nou ION per l'any 2008, Saturn el substitueix per l'Astra Arxivat 2007-09-28 a Wayback Machine..

## Informació general
### 2003-2004

Construït sota la plataforma Delta que comparteix amb el Chevrolet Cobalt o Pontiac G5 entre d'altres, es pot elegir amb carrosseria sedan i coupe, aquesta última amb un disseny peculiar anomenat "quad coupe" perquè incorporava 2 petites portes addicionals de tipus "suicide doors".
El motor estàndard és el 2,2 L Ecotec L4 de 140 cv. Aquest podia elegir-se amb una transmissió manual de 5 velocitats Getrag F23, una automàtica de 5 velocitats Aisin AF33 o una VTi de variador continu.
Els paquets d'equipament per als ION sedan i "quad coupe" són el ION 2, el base i força "pelat", amb l'aire condicionat o els alçavidres elèctrics en opció, i el ION 3, amb llantes de 16", control de creuer i un equip de CD/MP3.
El 2004, Saturn presenta el paquet esportiu Red Line, que equipa un motor 2.0L Ecotec amb compressor que desenvolupa 205 cv, associat a una transmissió manual de 5 velocitats Getrag F35. El paquet Red Line afegeix a més a més seients Recaro, reducció de l'alçada del vehicle, suspensió esportiva, estabilitzadora d'altes prestacions i llantes de 17".
Mides del ION:
Batalla (Wheelbase): 2,621 m (103.2 in)
Llargada (Length): 4,686 m (184.5 in); 4,699 m (185 in, coupe)
Amplada (Width): 1,706 m (67.2 in); 1,724 m (67.9 in, coupe)
Alçada (Height): 1,458 m (57.4 in); 1,422 m (56 in, coupe)
Pes (Curb weight): 1221-1248 kg (2692-2751 lbs.)
Capacitat del dipòsit: 50 l (13,2 galons EUA)

### 2005-2007

El 2005 presenta un restlying el ION, amb una graella de majors dimensions, l'ús del "quiet stell" per reduir la sonoritat del vehicle, desapareix el disseny de "stick d'hoquei" del volant a favor de l'usat en l'ION Red Line del 2004. També presenta canvis en les transmissions, perquè tant la transmissió automàtica Aisin com la VTi deixen d'oferir-se (en part, per motius de fiabilitat, en part, pel shift-flare que patien les Aisin). Aquestes dues van ser substituïdes per una automàtica de 4 velocitats 4T45-E de GM.
El 2006, s'afegeix un motor 2.4L Ecotec de 170 cv i 219 N·m de torsió, única opció al ION 3, associat amb el paquet "Enhanced Performance Package" que a més a més afegeix ABS, TCS i una suspensió esportiva. L'any següent, aquest mateix motor augmenta la potència a 175 cv i 222 N·m de torsió; també el motor 2.2 L Ecotec augmenta dels 140 cv i 197 N·m a 145 cv i 203 N·m de torsió.

## Enllaços externs

* Pàgina web oficial del ION sedan (anglès)
* Pàgina web oficial del ION coupe (anglès)
* Saturn ION a Edmunds.com (anglès)
* Saturn ION a Consumer Guide Arxivat 2007-06-08 a Wayback Machine. (anglès)
# Darline (cràter)

Darline és un cràter d'impacte en el planeta Venus de 13 km de diàmetre. Porta el nom d'un antropònim anglo-saxó, i el seu nom va ser aprovat per la Unió Astronòmica Internacional el 1994.

## Referències

* ↑ «Darline». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# El Francàs (Sora)

El Francàs és una masia de Sora (Osona) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular amb teulada de teula àrab i a dues vessants. Està orientada amb la façana principal al sud, en la qual hi podem veure la porta principal i una galeria al primer pis. Consta de planta baixa i un pis. Els materials constructius són la pedra, el formigó i la teula. El seu interior no respon al propi d'una casa de pagès en el sentit tradicional, ja que no alberga cap espai destinat a usos agraris, sinó que és exclusivament residencial. Tant la porta principal com la finestra que es troba la damunt d'aquesta són d'arc de punt rodó. El seu espai és ben aprofitat.

## Història

Tot i que existia una casa amb el mateix nom i al mateix indret, l'actual casa del Francàs va ser construïda de nou als anys 40 del segle xx, aprofitant tan sols alguns dels murs de l'antiga construcció. És tracta, doncs, d'una casa de pagès que funciona com tal, però, concebuda modernament partint de la tipologia i orientació de l'antiga casa, i adaptada a les noves necessitats. Tota ella ha estat construïda amb materials nobles i presenta l'aire característic de les petites cases rurals de la contrada.

## Referències

* 1 2 «El Francàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Antonio Flores Jijón

Juan Antonio María Flores y Jijón de Vivanco (Quito, 23 d'octubre de 1833 - Ginebra, Suïssa, 30 d'agost de 1915) va ser President de l'Equador des del 17 d'agost de 1888 fins al 30 de juny de 1892. Va ser membre del Partit Progressista, un partit liberal catòlic.

## Referències

* ↑ "La Web de las Biografías". «Flores Jijón, Antonio (1833-1915)». Arxivat de l'original el 2008-07-10. [Consulta: 28 juny 2014].
# Beaver Bay

Beaver Bay és una població dels Estats Units a l'estat de Minnesota. Segons el cens del 2000 tenia 175 habitants.

## Demografia

Segons el cens del 2000, Beaver Bay tenia 175 habitants, 93 habitatges, i 50 famílies. La densitat de població era de 137,9 habitants per km².
Dels 93 habitatges en un 14% hi vivien nens de menys de 18 anys, en un 40,9% hi vivien parelles casades, en un 8,6% dones solteres, i en un 46,2% no eren unitats familiars. En el 40,9% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,88 i el nombre mitjà de persones que vivien en cada família era de 2,48.
Per edats la població es repartia de la següent manera: un 15,4% tenia menys de 18 anys, un 10,9% entre 18 i 24, un 23,4% entre 25 i 44, un 28,6% de 45 a 60 i un 21,7% 65 anys o més.
L'edat mediana era de 46 anys. Per cada 100 dones de 18 o més anys hi havia 120,9 homes.
La renda mediana per habitatge era de 30.000 $ i la renda mediana per família de 47.500 $. Els homes tenien una renda mediana de 30.893 $ mentre que les dones 17.500 $. La renda per capita de la població era de 18.415 $. Entorn del 15,9% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beaver Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Beaver Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Escut de Gàmbia

L'escut de Gàmbia es va adoptar arran de la independència d'aquest estat africà, proclamada el 18 de novembre del 1964.
És un escut d'atzur amb una destral i una aixada d'or passades en sautor, la destral en banda i per damunt de l'aixada en barra, voltat per una bordura de sinople i una orla d'argent. Les eines representen l'explotació forestal i l'agricultura, dues de les activitats econòmiques del país, i alhora simbolitzen també les dues principals ètnies de Gàmbia: els fules, ramaders, i els malinkes, agricultors.
Com a suport de l'escut hi ha dos lleopards lleonats de gules armats d'argent, un a cada banda, en al·lusió al temps en què Gàmbia formava part de l'Imperi Britànic; el de la destra aguanta una destral i el de la sinistra una aixada com les de l'escut, però amb la fulla cap avall.
Els suports i la fulla de les eines es troben damunt una cinta d'argent amb el lema nacional en anglès escrit en lletres majúscules de sable: PROGRESS, PEACE, PROSPERITY ('Progrés, pau, prosperitat').
És timbrat per un casc al natural amb llambrequí d'or i d'atzur, somat d'un borlet d'aquests mateixos colors amb una cimera en forma de palmera d'oli, una planta molt estesa al país.

## Escuts utilitzats anteriorment

Durant l'època colonial, Gàmbia feia servir un segell rodó amb un elefant davant una palmera, idèntic també per a Sierra Leone i Ghana, però amb la inicial G com a distintiu.
* Segell de l'Àfrica Occidental Britànica (1870-1888)
* Segell de Gàmbia (1889-1965)

## Vegeu també

* Bandera de Gàmbia

## Enllaços externs

* Heraldry of the World - Escut de Gàmbia (anglès)
* Hubert Herald – Escut de Gàmbia (anglès)
# Marion Heights

Marion Heights és una població dels Estats Units a l'estat de Pennsilvània. Segons el cens del 2000 tenia 735 habitants.

## Demografia

Segons el cens del 2000, Marion Heights tenia 735 habitants, 314 habitatges, i 212 famílies. La densitat de població era de 1.493,6 habitants/km².
Dels 314 habitatges en un 24,5% hi vivien nens de menys de 18 anys, en un 48,7% hi vivien parelles casades, en un 13,7% dones solteres, i en un 32,2% no eren unitats familiars. En el 29,9% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,89.
Per edats la població es repartia de la següent manera: un 19,2% tenia menys de 18 anys, un 6,5% entre 18 i 24, un 26,9% entre 25 i 44, un 26% de 45 a 60 i un 21,4% 65 anys o més.
L'edat mediana era de 43 anys. Per cada 100 dones de 18 o més anys hi havia 88,6 homes.
La renda mediana per habitatge era de 29.107 $ i la renda mediana per família de 37.500 $. Els homes tenien una renda mediana de 31.029 $ mentre que les dones 21.250 $. La renda per capita de la població era de 15.772 $. Entorn del 5,3% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marion Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Marion Heights». American Fact Finder. Oficina del Cens dels Estats Units, 12-01-2010.
# Codi ATC R01

El codi ATC R01, descrit com Preparats d'ús nasal, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup R01 és part del grup anatòmic R Sistema respiratori.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QR01...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## R01A Descongestius i altres preparats nasals per a ús tòpic

    R01A A Simpaticomimètics, monodrogues
    R01A B Simpaticomimètics, combinacions excl. corticoesteroides
    R01A C Agents antial·lèrgics, excl. corticoesteroides
    R01A D corticoesteroides
    R01A X Altres preparats nasals

## R01B Descongestius nasals per a ús sistèmic

    R01B A Simpaticomimètics

## Referències

* ↑ «ATC/DDD Index 2016: code R01». WHO Collaborating Centre for Drug Statistics Methodology.
* ↑ «ATCvet Index 2016: code QR01». WHO Collaborating Centre for Drug Statistics Methodology.
# Darling

«Darling» té aquests significats:
* Darling (pel·lícula de 1965), pel·lícula britànica dirigida per John Schlesinger
* Darling (pel·lícula de 2007), pel·lícula francesa dirigida per Christine Carrière
* Darling (pel·lícula de 2015), pel·lícula estatunidenca dirigida per Mickey Keating
* Conca del Murray-Darling, conca hidrogràfica que abasta els rius Murray i Darling
* David Darling (Elkhart, 1941 - Goshen, 2021), violoncel·lista i compositor estatunidenc
* Gia Darling (Valencia, Califòrnia, 1977), actriu pornogràfica transsexual, directora, productora i personalitat mediàtica
* Prova d'Anderson-Darling, prova no paramètrica sobre si les dades d'una mostra provenen d'una distribució específica
* Riu Darling, riu d'Austràlia
* Wendy Darling, personatge fictici, heroïna i protagonista femenina de la història de Peter Pan
# Eitr

L'eitr és una substància líquida de la mitologia nòrdica. És la base de tot ésser viu, començant pel primer gegant Ymir, que també fou creat de l'eitr. És una substància molt verinosa en estat pur i per això és produïda per Jormungand i altres serps.

## Etimologia

La paraula eitr existeix en moltes llengues nòrdiques (totes derivades del nòrdic antic): en islandès i feroès eitur, en danès edder i en suec etter. El terme també esta present en altres llengües germàniques com en alemany eiter, en saxó antic ĕtar o en anglès antic ăttor. El significat de la paraula és molt ampli: ‘verinós', ‘maligne’, ‘dolent’, ‘ràbia’, ‘sinistre’.
També es comú utilitzar el terme per fer referència a una serp verinosa.

## Referències

* ↑ «Etter» (en suec). Svenska Akademiens ordbok. Svenska Akademien. [Consulta: 6 agost 2020].
# Antonio Flores Rodríguez

Antonio Flores Rodríguez (13 de juliol de 1923 - ?) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1950.

## Referències

* ↑ «1950 FIFA World Cup Brazil». Arxivat de l'original el 2011-10-25. [Consulta: 23 desembre 2017].
* ↑ Antonio Flores Rodríguez Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Balagàtxevo

«Balagàtxevo» té aquests significats:
* Balagàtxevo (poble), localitat de l'óblast de Tomsk, a Rússia
* Balagàtxevo (possiólok), localitat de l'óblast de Tomsk, a Rússia
# Escírtids

Els escírtidis (Scirtidae) son una família de coleòpters polífags de la superfamília dels escirtoïdeus. A tot el món n'hi ha unes 1300 espècies. Són de mida relativament petita (1,5 a 12 mm de llargada) amb el cos més o menys allargat i oval.

## Taxonomia

Els escírtids es subdivideixen en tres subfamílies:
* Subfamília Scirtinae Fleming, 1821
* Subfamília Nipponocyphoninae Lawrence and Yoshitomi, 2007
* Subfamília Stenocyphoninae Lawrence and Yoshitomi, 2007

## Referències

* ↑ Bernhard Klausnitzer (2008): Kurze Vorstellung der Familie Scirtidae (Coleoptera) (137. Beitrag zur Kenntnis der Scirtidae). Entomologica Austriaca 15: 33-40.
* ↑ John F. Lawrence: 15.4 Scirtidae, Fleming, 1821. In: Rolf G. Beutel & Richard A. Leschen (Herausgeber) Handbook of zoology. Volume IV. Arthropoda: Insecta. Part 38. Coleoptera. Volume 1: Morphology and systematics, Archostemata, Adephaga, Myxophaga, Polyphaga partim. Berlin, New York: Walter de Gruyter. pp. 443 ff.
* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
# Marc Aureli Quintil

Marc Aureli Quintil (en llatí: Marcus Aurelius Quintilus) fou emperador romà, germà de l'emperador Marc Aureli Claudi el Gòtic. El seu regnat va tenir una durada que no s'ha pogut concretar, però sens dubte va ser inferior a un any. Tot i la manca de fets atribuïbles al seu govern, l'historiador Eutropi va escriure que va ser un emperador moderat i capaç. Les tropes Aurelià el van considerar un usurpador.

## Orígens

Quintil va néixer a Sírmium, a la Pannònia Inferior. Malgrat les invencions d'alguns historiadors antics, sembla que procedia d'una família de classe baixa. Va adquirir rellevància quan el seu germà va accedir al tron el 268 amb el nom de Claudi II. Quintil possiblement va ser procurador de Sardenya durant el regnat del seu germà.

## Ascens al tron

Quan va arribar la notícia, l'agost del 270, que l'emperador Claudi II havia mort, els soldats sota les ordres de Quintil el van proclamar emperador. El fet va ser posat en coneixement del senat romà, el qual va donar la seva aprovació. Segons la versió de Joan Zonaràs va ser iniciativa del senat la seva elecció i no de les tropes. Però l'exèrcit de Sírmium, on el seu germà havia mort, havia proclamat a Aurelià.
Les versions sobre la seva mort difereixen: segons Zonaràs i Joan I d'Antioquia, Quintil havia imposat una dura disciplina als seus homes i això va fer que comencessin a desertar i quan es va veure mancat de partidaris es va suïcidar tallant-se les venes; segons la Història Augusta van ser els seus homes que, mentre estava a Aquileia, el van matar per alliberar-se de la dura disciplina; segons Jeroni d'Estridó va morir en un enfrontament amb Aurelià.Joan d'Antioquia coincideix amb la versió del suïcidi i diu que el va ajudar un metge.
La data de la mort tampoc coincideix en les diferents cròniques: alguns diuen que va ser el setembre i parlen de només 17 dies de regnat, tot i que altres diuen que va ser un regnat de 177 dies, però probablement fou més temps, ja que existeixen nombroses monedes seves i Zòsim sembla indicar un regnat d'alguns mesos.

## Referències

* 1 2 Eutropi Breviarium ab Urbe condita, IX.12
* ↑ Canduci, 2010, p. 92.
* 1 2 Joan Zonaràs, Epitome Historiarum, XII.26
* ↑ Gibbon, 1888, p. del capítol 11.
* ↑ Història Augusta: Divus Claudius, XII.5
* ↑ Jeroni d'Estridó Annals 271
* ↑ Joan d'Antioquia Historia Chronographica ab Adamo fragment 154
* ↑ Southern, 2001, p. 110.

## Bibliografia

* Canduci, Alexander. Triumph & Tragedy: The Rise and Fall of Rome's Immortal Emperors. Volum 9. Pier, 2010. ISBN 978-1-74196-598-8.
* Gibbon, Edward. The History of the Decline and Fall of the Roman Empire. ed.Bell, 1888.
* Southern, Pat. The Roman Empire from Severus to Constantine. Routledge, 2001.
* Smith, William. A New Classical Dictionary of Greek and Roman Biography and Mythology. Londres: J.Murray, 1853, p. 637.
# Clarobscur

El clarobscur (en italià, chiaroscuro) és una tècnica pictòrica basada en la perspectiva espacial obtinguda amb el joc de contrastos entre la llum i l'ombra. Mitjançant l'ús de contrasts acusats entre els volums il·luminats i els volums enfosquits, s'aconsegueix destacar d'una manera més efectiva alguns elements d'un quadre.
Inicialment, va ser desenvolupada pels pintors flamencs i italians del cinquecento, però la tècnica assoliria la seva maduresa en el barroc, en especial amb Caravaggio, i donaria lloc a l'estil anomenat tenebrisme.
El primer ús conegut del terme data del gravador italià Ugo da Carpi, de qui es creu que hauria pres la idea de composicions d'origen alemany o flamenc. A les obres de da Carpi, l'efecte del clarobscur destaca una figura central il·luminada per una font de llum normalment absent del pla del quadre; tanmateix, les àrees fosques no estan tan accentuades com arribarien a veure's en l'obra dels principals difusors del chiaroscuro, com són Caravaggio i Giovanni Baglione. La tècnica s'imposaria també entre els manieristes, i són exemples d'aquest ús L'última cena de Tintoretto o el seu Retrat de dos homes, que presagia les composicions de Rembrandt. El pintor holandès ha estat un dels més conspicus practicants del clarobscur, utilitzant la llum en la seva composició per a destacar només el seu objecte específic.

## Referències

* ↑ Diccionario de Arte I (en castellà). Barcelona: Spes Editorial SL (RBA), 2003, p.121. ISBN 84-8332-390-7 [Consulta: 27 novembre 2014].

## Enllaços externs

* Chiaroscuro al Metropolitan Museum of Art Timeline of Art History (anglès).
* Chiaroscuro a la Evansville University Arxivat 2008-12-12 a Wayback Machine. (anglès).
* Glossari a Tate.org Arxivat 2012-03-15 a Wayback Machine. (anglès).
# Eito

Eito (crioll capverdià Eitu) és una vila a l'est de l'illa de Santo Antão a l'arxipèlag de Cap Verd. Està situada a 1 km al sud-est de Pombas i 15 km al nord-est de la capital de l'illa, Porto Novo. El seu nom fa referència a una gran quantitat de terres agrícoles o de terreny gran en una zona on gran part de la terra és agrícola i muntanyós.

## Esport

* Os Foguetões

## Vegeu també

* Llista de nuclis de població de Cap Verd
# Balagué

* No s'ha de confondre amb Balaguer.
«Balagué» té aquests significats:
* Anton Balagué (1912 - 1970), esperantista austríac d'origen català
* Carles Balagué i Mazón
* Carme Balagué (Barcelona, 1952), actriu coneguda principalment pels seus papers televisius
* Casa Balagué-Solà, habitatge cantoner a Ulldecona (Montsià)
* Francesc Balagué i Anglada o Frank Balagué (Figueres, 1902 - ?), empresari restaurador i nacionalista català
* Laura Balagué Gea
* Maria Cinta Balagué (Barcelona, 1898 - 1985), primera locutora de ràdio de Catalunya
* Pere Balagué i Martorell (Reus, 1895), empresari i polític català
# Essex (Missouri)

Essex és una població dels Estats Units a l'estat de Missouri. Segons el cens del 2000 tenia 524 habitants.

## Demografia

Segons el cens del 2000, Essex tenia 524 habitants, 216 habitatges, i 146 famílies. La densitat de població era de 722,6 habitants per km².
Dels 216 habitatges en un 28,7% hi vivien nens de menys de 18 anys, en un 55,1% hi vivien parelles casades, en un 8,8% dones solteres, i en un 32,4% no eren unitats familiars. En el 31,5% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,4% tenia menys de 18 anys, un 9% entre 18 i 24, un 26,1% entre 25 i 44, un 20,4% de 45 a 60 i un 20% 65 anys o més.
L'edat mediana era de 37 anys. Per cada 100 dones de 18 o més anys hi havia 85 homes.
La renda mediana per habitatge era de 28.036 $ i la renda mediana per família de 35.673 $. Els homes tenien una renda mediana de 25.000 $ mentre que les dones 20.833 $. La renda per capita de la població era de 14.345 $. Entorn del 8,2% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Essex». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Essex». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Marc Auri

Marc Auri (llatí: Marcus Aurius), fill de Dínea, era un ciutadà romà que el van fer presoner a Asculum durant la guerra civil a Itàlia a començaments del segle i aC. Va caure en mans de Quint Sergi que el va tancar al seu ergastulum (presó) on el va assassinar un emissari d'Opiànic, el seu cunyat.

## Referències

* ↑ 1.M. Aurius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 444
# Sant Miquel d'Estopanyà

Sant Miquel d'Estopanyà és una ermita romànica restaurada al municipi d'Estopanyà, a la Franja de Ponent. Té dues portes d'accés, l'originària és la que es troba a migdia. Sosté una campana en un petit campanar situat vora l'àbside.
L'àbside, el mur sud i la porta que s'hi troba són originals.
És vinculada al castell, les restes del qual són apreciables sobre el penyal rocós, d'origen musulmà i conquerit l'any 1056 per Arnau Mir de Tost a les ordres del comte de Barcelona Ramon Berenguer I. Posteriorment i fins al segle xvi fou l'església parroquial d'Estopanyà.